เปิด10ขุนพลใหม่กลุ่ม”ปตท.”หลังประชุมบอร์ดนัดพิเศษ! โยก”ชวลิต ทิพพาวนิช”นั่งซีอีโอGPSC
เปิดชื่อ10ขุนพลใหม่กลุ่ม"ปตท."หลังประชุมบอร์ดนัดพิเศษ! โยก"ชวลิต ทิพพาวนิช"นั่งซีอีโอGPSC
6 ก.ย. 2561

นายชาญศิลป์ ตรีนุชกร ประธานเจ้าหน้าที่บริหารและกรรมการผู้จัดการใหญ่ บริษัท ปตท. จำกัด (มหาชน) หรือ PTT แถลงผลการประชุมคณะกรรมการบริษัทวาระพิเศษในวันนี้ว่า ที่ประชุมคณะกรรมการอนุมัติการปรับตำแหน่งผู้บริหารในกลุ่มปตท.ใหม่ โดยให้มีผลตั้งแต่วันที่ 1 ต.ค.61 เป็นต้นไป เนื่องจากมีผู้บริหารระดับสูงเกษียณอายุการทำงานหลายตำแหน่งในสิ้นเดือน ก.ย.นี้
โดยตำแหน่งผู้บริหารของกลุ่มปตท.ที่มีการปรับเปลี่ยน ได้แก่
1.นายวิทวัส สวัสดิ์-ชูโต รองกรรมการผู้จัดการใหญ่นวัตกรรมและดิจิตอล มาดำรงตำแหน่ง ประธานเจ้าหน้าที่เทคโนโลยีและวิศวกรรม แทนนายชาญศิลป์ ตรีนุชกร
2.นายวรวัฒน์ พิทยศิริ ผู้ช่วยกรรมการผู้จัดการใหญ่แผนกลุ่มธุรกิจปิโตรเลียมขั้นปลาย มาดำรงตำแหน่ง รองกรรมการผู้จัดการใหญ่นวัตกรรมและดิจิตอล
3.นายชวลิต ทิพพาวนิช รองกรรมการผู้จัดการใหญ่ด้านบริหารศักยภาพองค์กร บริษัท ไทยออยล์ จำกัด (มหาชน) หรือ TOP มาดำรงตำแหน่ง ประธานเจ้าหน้าที่บริหารและกรรมการผู้จัดการใหญ่ บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC แทนนายเติมชัย บุนนาค ที่เกษียณอายุ
4.นางสาวพรรณนลิน มหาวงศ์ธิกุล รองกรรมการผู้จัดการใหญ่ กลุ่มงานการเงินและการบัญชี บริษัท ปตท.สำรวจและผลิตปิโตรเลียม จำกัด (มหาชน) หรือ PTTEP มาดำรงตำแหน่ง ประธานเจ้าหน้าที่บริหารการเงิน แทนนางนิธิมา เทพวนังกูร ที่เกษียณอายุ
5.นางอรวดี โพธิสาโร กรรมการผู้จัดการ บริษัท พีทีที ดิจิตอล โซลูชั่น จำกัด มาดำรงตำแหน่ง รองกรรมการผู้จัดการใหญ่กลยุทธ์องค์กร แทนนางศรีวรรณ เอี่ยมรุ่งโรจน์ ที่เกษียณอายุ
6.นายดิษทัต ปันยารชุน ผู้ช่วยกรรมการผู้จัดการใหญ่การค้าระหว่างประเทศ มาดำรงตำแหน่ง รองกรรมการผู้จัดการใหญ่หน่วยธุรกิจการค้าระหว่างประเทศ แทนนางบุบผา อมรเกียรติขจร ที่เกษียณอายุ
7.นางสาวดวงพร เที่ยงวัฒนธรรม ผู้ช่วยกรรมการผู้จัดการใหญ่สถาบันนวัตกรรม มาดำรงตำแหน่ง รองกรรมการผู้จัดการใหญ่บริหารกลุยทธ์ กลุ่มธุรกิจปิโตรเลียมขั้นปลาย
8.นายกฤษณ์ อิ่มแสง รองกรรมการผู้จัดการใหญ่บริหารองค์กรและความยั่งยืน มาดำรงตำแหน่ง รองกรรมการผู้จัดการใหญ่กำกับดูแลองค์กรและกิจการสัมพันธ์ (GRC)
9.นายปรีชา โภคะธนวัฒน์ ผู้ช่วยกรรมการผู้จัดการใหญ่ทรัพยากรบุคคลองค์กร มาดำรงตำแหน่ง รองกรรมการผู้จัดการใหญ่บริหารองค์กรและความยั่งยืน
10.นายอรรถวุฒิ วิกิตเศรษฐ รองกรรมการผู้จัดการใหญ่ ด้านรัฐกิจสัมพันธ์ มาดำรงตำแหน่ง รองกรรมการผู้จัดการใหญ่กิจกรรมพิเศษ
 
 